ธอส.จัดสินเชื่อบ้านดอกต่ำ
ธอส.เตรียมวงเงิน 5,000 ล้านบาท จัดทำสินเชื่อบ้านดอกเบี้ยพิเศษปีแรก 0.87% มอบเป็นของขวัญปีใหม่ให้ประชาชน
29 ต.ค. 2565

ธอส.เตรียมวงเงิน 5,000 ล้านบาท จัดทำสินเชื่อบ้านดอกเบี้ยพิเศษปีแรก 0.87% มอบเป็นของขวัญปีใหม่ให้ประชาชน     นางอังคณา ปิลันธน์โอวาท ไชยมนัส กรรมการผู้จัดการ ธนาคารอาคารสงเคราะห์ (ธอส.) เปิดเผยว่า  ธอส.เตรียมวงเงิน 5,000 ล้านบาท จัดทำสินเชื่อบ้านดอกเบี้ยพิเศษมอบเป็นของขวัญปีใหม่สร้างความสุขให้กับพี่น้องประชาชนตามนโยบายของรัฐบาล ภายใต้โครงการ“สินเชื่ออัตราดอกเบี้ยพิเศษเพื่อเป็นของขวัญปีใหม่ 2558” อัตราดอกเบี้ยพิเศษ ปีแรกเพียง 0.87%ต่อปี ปีที่ 2 อัตราดอกเบี้ยเท่ากับ 4.85% ต่อปี ปีที่ 3 จนถึงตลอดอายุสัญญา การกำหนดวงเงินให้กู้ต่อรายไว้ไม่เกิน 2.5 ล้านบาท
กรณีลูกค้าสวัสดิการ อัตราดอกเบี้ย  MRR-1.00% ต่อปี และลูกค้ารายย่อยทั่วไปอัตราดอกเบี้ย MRR-0.50% ต่อปี (ปัจจุบัน MRR ธอส.เท่ากับ 6.975%) วงเงินให้กู้รายละไม่เกิน 2.5 ล้านบาท ให้กู้เพื่อซื้อ (บ้านใหม่และบ้านมือสอง) ปลูกสร้าง ต่อเติม ขยาย ซ่อมแซมที่อยู่อาศัย ซื้ออุปกรณ์หรือสิ่งอำนวยความสะดวกที่เกี่ยวเนื่องกับการอยู่อาศัยพร้อมกับการขอกู้เพื่อที่อยู่อาศัย 
ลูกค้าที่สนใจสามารถยื่นคำขอกู้ได้ระหว่างวันที่ 5 - 30 ม.ค. 2558 และทำนิติกรรมภายในวันที่ 31 มี.ค.นาคม 2558 นี้